ai4bharat/Pralekha huggingface dataset:
وزیراعظم کا دفتر
وزیر اعظم جناب نریندر مودی کا لمبنی، نیپال کا دورہ 
وزیر اعظم کا روانگی سے متعلق بیان
نئی دہلی، 15/مئی 2022 ۔ میں نیپال کے وزیر اعظم شیر بہادر دیوبا کی دعوت پر 16 مئی 2022 کو لمبنی، نیپال کا دورہ کروں گا۔
میں بدھ جینتی کے مبارک موقع پر مایا دیوی مندر میں پوجا کرنے کا منتظر ہوں۔ مجھے بھگوان بدھ کی پیدائش کے مقدس مقام پر اظہار تعظیم کے لیے لاکھوں بھارتیوں کے نقش قدم پر چلنے کا اعزاز حاصل ہورہا ہے۔
میں ، وزیر اعظم دیوبا کے گزشتہ ماہ بھارت کے دورے کے دوران ہماری نتیجہ خیز بات چیت کے بعد ، ان سے دوبارہ ملاقات کا بھی منتظر ہوں۔ ہم پن بجلی، ترقی اور کنیکٹیوٹی سمیت متعدد شعبوں میں تعاون کو وسعت دینے کے لیے اپنی مشترکہ افہام و تفہیم کے سلسلے کو جاری رکھیں گے۔
مقدس مایا دیوی مندر کا دورہ کرنے کے علاوہ، میں لمبنی موناسٹک زون میں انڈیا انٹرنیشنل سینٹر فار بدھسٹ کلچر اینڈ ہیریٹیج کی ’’شیلانیا س‘‘ تقریب میں شرکت کروں گا۔ میں نیپال کی حکومت کی طرف سے منعقد ہونے والی بدھ جینتی کے موقع پر ہونے والی تقریبات میں بھی شرکت کروں گا۔
نیپال کے ساتھ ہمارے تعلقات بے مثال ہیں۔ بھارت اور نیپال کے درمیان تہذیبی اور عوام کے درمیان رابطے ہمارے قریبی تعلقات کی پائیدار بنیاد ہیں۔ میرے دورے کا مقصد وقت کی کسوٹی پر کھڑے اترے ان روابط کو منانا اور مزید گہرا کرنا ہے، جو صدیوں میں پروان چڑھے ہیں اور آپسی میل ملاپ کی ہماری طویل تاریخ میں درج ہیں۔
یو پی ایس سی
انڈین فاریسٹ سروس ایگزامینیشن، 2022
انڈین فارسٹ سروس امتحان 2022 کے تحریری حصے کے نتائج کی بنیاد پر یونین پبلک سروس کمیشن کے ذریعہ20 نومبر سے 27 نومبر، 2022، اور جون، 2023 میں منعقد ہونے والے پرسنالٹی ٹیسٹ کے لیے انٹرویوز، ان امیدواروں کی فہرست، میرٹ کے لحاظ سے، جن کی انڈین فاریسٹ سروس میں عہدوں پر تقرری کے لیے سفارش کی گئی ہے، ذیل میں دی گئی ہے۔
مندرجہ ذیل تفصیلات کے مطابق مختلف زمروں میں تقرری کے لیے کل 147 امیدواروں کی سفارش کی گئی ہے۔
|
|
عام
|
|
ای ڈبلیو ایس
|
|
اوبی سی
|
|
ایس سی
|
|
ایس ٹی
|
|
مجموعی
|
|
39
|
|
21
|
|
54 
|
|
22
|
|
11
|
|
147# 54 
# 02پی ڈبلیو بی ڈی-1 اور 01پی ڈبلیو بی ڈی -3 امیدواروں کی عدم دستیابی کی وجہ سے، 03 جنرل اسامیاں خالی رکھی گئی ہیں۔
تقرریاں موجودہ قوانین اور دستیاب آسامیوں کی تعداد کے مطابق کی جائیں گی۔ حکومت کی طرف سے اطلاع دی گئی آسامیوں کی تعداد درج ذیل ہے:-
|
|
عام
|
|
ای ڈبلیو ایس
|
|
اوبی سی
|
|
ایس سی
|
|
ایس ٹی
|
|
مجموعی
|
|
62
|
|
15
|
|
40
|
|
22
|
|
11
|
|
150$
$ بشمول 07 پی ڈبلیو بی ڈی اسامیاں 
مندرجہ ذیل رول نمبروں کے حامل 12 سفارش کردہ امیدواروں کی امیدواری عارضی ہے:
|
|
0333473
|
|
0815606
|
|
0862480
|
|
6600343
|
|
0420197
|
|
0824580
|
|
0914402
|
|
6615044
|
|
0707204
|
|
0852239
|
|
6420211
|
|
6624211
02 امیدواروں  کے کاغذات نامزدگی روک دیے گئے ہیں۔
یونین پبلک سروس کمیشن کے کیمپس میں ایگزامینیشن ہال بلڈنگ کے قریب ایک ’سہولت کاؤنٹر‘ ہے۔ امیدوار اپنے امتحانات/ بھرتیوں سے متعلق کوئی بھی معلومات/ وضاحت کام کے دنوں میں صبح 10:00 بجے کے درمیان اور شام 5:00 بجے ذاتی طور پر یا اس کاؤنٹر سے 011-23385271، 011-23098543 اور 011-23381125 ٹیلی فون نمبر پر حاصل کر سکتے ہیں۔نتیجہ کمیشن کی ویب سائٹ، یعنی www.upsc.gov.in پر بھی دستیاب ہوگا۔ امیدواروں کے مارکس کمیشن کی ویب سائٹ پر جلد دستیاب کرائے جائیں گے۔
Click here for the List
محنت اور روزگار کی وزارت
قومی روزگارپالیسی
سردست قومی روزگار پالیسی تشکیل دینے کے لئے کوئی کمیٹی نہیں ہے۔ ملک میں روزگار اوربے روزگاری کی مختلف شکلوں کامشاہدہ کرنےکے لئے حکومت نےتین جائزوں  آل انڈیا کوارٹرلی بیسڈ امپلائمنٹ سروس   آل انڈیا سروس آن مائیگریٹ ورکرس اور  اورآل انڈیا سروے ا ٓن ڈومیسٹک ورکرس کی شروعات کی ہے۔
یہ جائزے منظم اورغیر منظم سیکٹروں کا احاطہ کریں گے۔
یہ جانکاری محنت اور روزگار کے وزیر جناب رامیشور تیلی نے آج راجیہ سبھا میں دی ہے۔
۔۔۔۔۔۔۔۔۔۔۔۔۔۔۔۔۔
ش ح۔ ش ر ۔ف ر
Urdu No. 1421
(Visitor Counter : 95
وزارت خزانہ
’’جن سامرتھ‘‘ پورٹل نے درخواست کنندگان کے لئے قرضوں کے لئے اپلائی کرنے اور نپٹارے کے عمل میں سہولت پیدا کی ہے
حکومت نے 6.6.2022 کو جن سامرتھ پورٹل کا آغاز کیا ہےتاکہ کریڈٹ سے منسلک مخصوص سرکاری اسکیموں کے تحت قرض حاصل کرنے کے لئے ایک کومن پلیٹ فارم فراہم کیا جاسکے۔آج خزانے کے مرکزی وزیر مملکت ڈاکٹر بھگوت کسن راؤ کارد نے آج لوک سبھا میں ایک سوال کے تحریری جواب میں یہ بات بتائی ہے۔
جن سمرتھ پورٹل کی اہم خصوصیات درج ذیل ہیں:
i. یہ پورٹل مستفدین کنندگان ،مالی اداروں ،مرکزی اور ریاستی حکومت کی ایجنسیوں اور نوڈل ایجنسیوں جیسے سبھی متعلقہ فریقوں کو ایک کامن پلیٹ فارم سے منسلک کرتا ہے۔
ii. درخواست کنندگان سب سے پہلے 13 کریڈٹ سے منسلک سرکاری اسکیموں تک رسائی حاصل کرسکتے ہیں،جو نوجوان طلبا صنعت کاروں اور کسانوں کو تعلیم سے متعلق قرضے ، زراعت سے متعلق قرضے ،کاروباری سرگرمیوں سے متعلق قرضے اور روزی روٹی سے منسلک قرضے فراہم کرتی ہے۔
وزیر موصوف نے مزید کہا کہ درخواست کنندگان کے ذریعہ جن سامرتھ پورٹل کے استعمال سے قرضوں کے لئے درخواست دینے اور نپٹارے کے عمل میں سہولت پیدا ہوئی ہے۔کوئی بھی درخواست کنندہ استفادہ کنندہ مختلف سرکاری اسکیموں کے تحت رجسٹر کراسکتا ہےاوروہ مجازی حیثیت کو چیک کرسکتا ہے اور جن سامرتھ پورٹل کے ذریعہ کبھی بھی قرض کے لئے اپلائی کرسکتاہے۔
صدر جمہوریہ کا سکریٹریٹ
صدر جمہوریہ ہند رام ناتھ کووند نے نیتاجی سبھاش چندر بوس کو ان کی
سالگرہ پر گلہائے عقیدت پیش کیا
صدر جمہوریہ ہند جناب رام ناتھ کووند نے آج  کو راشٹرپتی بھون میں نیتاجی سبھاش چندر بوس کو ان کی سالگرہ پر خراج عقیدت پیش کیا۔ جناب رام ناتھ کووند نے راشٹرپتی بھون میں نیتاجی سبھاش چندر بوس کی تصویر کے سامنے گلہائے عقیدت پیش کیا۔
۔۔۔۔۔۔۔۔۔۔۔
م ن ۔ح ا۔ ت ع۔
U-335
(Visitor Counter : 65
وزیراعظم کا دفتر
وزیر اعظم نے ہندوستان کے لاجسٹکس شعبے میں انقلاب برپا کرنے میں یونیفائیڈ لاجسٹک انٹرفیس پلیٹ فارم کے کردار کی تعریف کی
وزیر اعظم جناب نریندر مودی نے ہندوستان کے لاجسٹک سیکٹر کو تبدیل کرنے میں یونیفائیڈ لاجسٹک انٹرفیس پلیٹ فارم کے کردار کی ستائش کی ہے۔
تجارت اور کامرس کے مرکزی وزیر جناب پیوش گوئل کے ایک ٹویٹ کا اشتراک کرتے ہوئے، وزیر اعظم نے ٹویٹ کیا:
’’لاجسٹکس کے سنگل ونڈو پلیٹ فارم نے سامان کی نقل و حرکت میں انقلاب برپا کر دیا ہے۔ اس سے نہ صرف وقت اور لاگت دونوں کی بچت ہو رہی ہے بلکہ یہ ملک کی خود انحصاری میں بھی بہت مددگار ثابت ہونے والا ہے‘‘۔
بجلی کی وزارت
این ٹی پی سی نے پائپ شدہ قدرتی گیس میں گرین ہائیڈروجن کو ملانے کے لیے گجرات گیس لمیٹڈ  کے ساتھ معاہدہ کیا
صاف ستھرے ماحول پر مسلسل توجہ کے ساتھ، این ٹی پی سی نے این ٹی پی سی کاواس میں جی جی ایل  کے پائپ شدہ قدرتی گیس  نیٹ ورک میں گرین ہائیڈروجن کو ملانے کی پہل کی ہے۔ جناب موہت بھارگو، سی ای او، این ٹی پی سی آر ای ایل اور ای ڈی آر ای، این ٹی پی سی، اور جناب سنجیو کمار، ایم ڈی- جی جی ایل اور جی ایس پی ایل کی موجودگی میں آج دونوں کمپنیوں کے درمیان ایک باضابطہ معاہدے پر دستخط کیے گئے ہیں۔
این ٹی پی سی کاواس کے موجودہ ایک میگاواٹ کے تیرتے سولر پروجیکٹ سے بجلی کا استعمال کرکے گرین ہائیڈروجن تیار کی جائے گی۔ اسے پہلے سے طے شدہ تناسب میں پی این جی کے ساتھ ملایا جائے گا اور این ٹی پی سی کاواس ٹاؤن شپ میں کھانا پکانے کے لیے استعمال کیا جائے گا۔ ابتدائی طور پر، پی یان جی میں ہائیڈروجن کی ملاوٹ کا فیصد تقریباً 5فیصد ہوگا اور کامیابی سے تکمیل کے بعد، اس میں مزید اضافہ کیا جائے گا۔
این ٹی پی سی ملک میں توانائی کی سب سے بڑی افادیت ہے جس کی متنوع ایندھن کے مکس کے ساتھ 69 جی ڈبلیو کی نصب شدہ صلاحیت ہے۔ این ٹی پی سی گروپ ایک دہائی میں 60 جی ڈبلیو آر ای حاصل کرنے کا ارادہ رکھتا ہے اور گرین ہائیڈروجن اسپیس میں کئی پائلٹ پروجیکٹس کو انجام دے رہا ہے۔
جی جی ایل ہندوستان کی سب سے بڑی سٹی گیس ڈسٹری بیوشن  کمپنی ہے اور اس کی موجودگی 6 ریاستوں اور 1 مرکز کے زیر انتظام علاقہ کے 43 اضلاع میں ہے۔
این ٹی پی سی کاواس میں ہائیڈروجن ملاوٹ کا یہ منصوبہ ایک اہم کوشش ہے اور ملک میں اپنی نوعیت کا پہلا منصوبہ ہے۔ یہ کھانا پکانے کے شعبے کی ڈی کاربنائزیشن اور ملک کی توانائی کی ضروریات کے لیے خود کفالت کی جانب ایک قدم ہے۔
وزارت دفاع
ڈی آر ڈی او- ایم زیڈ یو، نارتھ ایسٹ سائنس اینڈ ٹیکنالوجی سینٹر، میزورم یونیورسٹی، آئیزول میں نیشنل ورک شاپ اورسمت بندی پروگرام
ڈی آر ڈی او- ایم زیڈ یو، نارتھ ایسٹ سائنس اینڈ ٹیکنالوجی سینٹر،، میزورم یونیورسٹی آئیزول میں ایک17 سے 19 فروری 2021 تک کے سہ روزہ نیشنل ورک شاپ اورسمت بندی کے پروگرام کا افتتاح آج ڈی آر اینڈ ڈی کے سکریٹری اور ڈی آر ڈی او کے چیئرمین ڈاکٹر جی ستیش ریڈی نے ورچوئل طریقے سے کیا۔ این ای ایس ٹی سی کو ڈی آر ڈی او اور میزورم یونیورسٹی نے فروری 2019 میں مشترکہ طور پر قائم کیا تھا ۔جس کا مقصد شمال مشرقی خطے کے دیگر تحقیقی اداروں کا تعاون حاصل کرنے کے علاوہ میزورم یونیورسٹی کے اساتذہ اور محققین کے نالج بیس کو استعمال کرتے ہوئے بنیادی اور عملی تحقیق کی سہولیات فراہم کرانا ہے۔
اس ورکشاپ کا مقصد مقامی مسائل کے سائنسی حل کے لئے مقامی صلاحیت کی نشوونما اور حکومت ہند کی آتم نربھر پالیسی کو فروغ دینے کے مقصد سے مسلح دستوں کے لئے موزوں شعبوں میں دلچسپی پیدا کرنے کے لئے دفاع اور سلامتی کی مستقبل کی تحقیق اور ٹیکنالوجی کی ضرورتوں کو سمجھنے کے لئے شمال مشرقی خطے کے محققین اور فیکلٹی ارکان کی سمت بندی ہے۔
ڈی آر ڈی او کے چیئرمین نے اپنے خطاب میں شمال مشرقی ریاستوں کی مختلف یونیورسٹیوں/ اداروں کی مقامی صلاحیتوں کا استعمال کرتے ہوئے تحقیق کی ضرورت پر زور دیا۔ انہوں نے دفاع اور سلامتی کے شعبوں میں ملک کو خودکفیل بنانے کے لئے ڈی آر ڈی او کے ساتھ تعاون کرنے اور اختراعی خیالات کی تشکیل اور انہیں جمع کرانے کے لئے فیکلٹی / محققین کی حوصلہ افزائی کی۔ عالمی اداروں اور ڈی آر ڈی او کے درمیان طویل مدتی شراکت داری کی اہمیت پر زور دیتے ہوئے انہوں نے ملک کے لئے قومی دھارے کی تحقیق میں تعاون کرنے کے واسطے ڈی آر ڈی او کی تجربہ گاہوں کے ساتھ یونیورسٹیوں ، محققین اور صنعتوں کے تعاون کی ضرورت پر زور دیا۔
تین روز چلنے والی اس قومی ورکشاپ میں تین باتوں پر خصوصی توجہ دی گئی: زرعی حیاتیاتی وسائل کا بندوبست، ماحولیات اور فضلے کا بندوبست، انجینئرنگ ٹیکنالوجی اور میٹریل سائنس۔ اس ورکشاپ میں 8 شمال مشرقی ریاستوں کی 13 یونیورسٹیوں سے 35 نظریاتی نوٹ پیش کئے جائیں گے اور ڈی آر ڈی او سائنس دانوں اور ا ین ای ایس ٹی سی فیکلٹی کی ایک ٹیم ان کاجائزہ لے گی۔ اس ورکشاپ میں 100 سے زیادہ فیکلٹی ارکان شرکت کریں گے۔سمت بندی کے اس پروگرام کے دوران ڈی آر ڈی او سائنس دانوں کے ساتھ فیکلٹی/ محققین کے مباحثے سے ان کلیدی دفاعی نظریات کو سمجھنے میں مدد ملے گی، جن پر تحقیقی پروجیکٹ شروع کئے جاسکتے ہیں۔ان نظریات اور تحقیقی خیالات کے ذریعہ مجوزہ ٹیکنالوجیکل کاموں سے دفاعی معاملے کی نئی ٹیکنالوجیکل مصنوعات تیار کرنے میں مدد ملے گی۔
وزیراعظم کا دفتر
شنگھائی تعاون تنظیم سربراہ اجلاس کے شانہ بہ شانہ وزیر اعظم کی ایران کے صدر سے ملاقات
1۔ وزیر اعظم جناب نریندر مودی اور اسلامی جمہوریہ ایران کے صدر عزت مآب جناب ابراہیم رئیسی نے ایس سی او کے سربراہان مملکت کی 22ویں میٹنگ کے شانہ بہ شانہ ، ازبکستان کے شہر سمرقند میں ملاقات کی۔ 2021 میں صدر رئیسی کے عہدہ سنبھالنے کے بعد وزیر اعظم اور صدر رئیسی کے درمیان یہ اولین ملاقات تھی۔
2۔ میٹنگ کے دوران دونوں قائدین نے باہمی تعلقات سے متعلق مختلف موضوعات پر تبادلہ خیالات کیے اور تعلقات کو مزید مضبوط بنانے کے لیے اپنی خواہش کا اظہار کیا۔ وزیر اعظم نے اس امر کو اجاگر کیا کہ بھارت-ایران باہمی تعلقات میں عوام سے عوام کے درمیان مضبوط روابط سمیت تاریخی اور تہذیبی روابط بھی خصوصی اہمیت کے حامل ہیں۔
3۔ دونوں قائدین نے شہید بہشتی ٹرمنل، چابہار بندرگاہ کی ترقی کی پیش رفت کا جائزہ لیا اور علاقائی رابطہ کاری کے میدان میں باہمی تعاون کی اہمیت کو اجاگر کیا۔
4۔ دونوں قائدین نے افغانستان سمیت بین الاقوامی اور علاقائی سطح پر رونما ہونے والے واقعات پر بھی تبادلہ خیالات کیے۔ وزیر اعظم نے افغانستان کے عوام کو انسانی بنیاد پر تعاون فراہم کرنے میں بھارت کی ترجیحات کا اعادہ کیا، اور پر امن، مستحکم اور مضبوط افغانستان کی حمایت میں ایک نمائندے اور مبنی بر شمولیت سیاسی نظام کی ضرورت پر زور دیا۔
5۔ صدر رئیسی نے وزیر اعظم کو جے سی پی او اے مذاکرات کی صورتحال کے بارے میں معلومات فراہم کی۔
6۔ وزیر اعظم نے صدر رئیسی کو جلد بھارت کا دورہ کرنے کی دعوت دی۔
سمر قند
16ستمبر، 2022
محنت اور روزگار کی وزارت
وی وی گری نیشنل لیبر انسٹی ٹیوٹ میں خصوصی سوچھتا مہم دوئم کامیابی سے چلائی گئی
دستاویزات کی ڈیجیٹلائزیشن اور لائبریری کے احاطے کی تبدیلی اہم کامیابیاں
وی وی جی این ایل آئی کیمپس کو خصوصی مہم دوئم کے تحت صاف اور سبز بنایا گیا
وی وی گری نیشنل لیبر انسٹی ٹیوٹ  ، نوئیڈا وزارت محنت اور روزگار کا ایک خود مختار ادارہ ہے جو محنت اور متعلقہ مضامین میں تحقیق، تعلیم، تربیت، اشاعت اور مشاورت میں مصروف ہے۔ "خصوصی سوچھتا مہم دوئم" 2 اکتوبر سے 31 اکتوبر 2022 تک چلائی گئی تھی جس کا مقصد اسکریپ کو ٹھکانے لگا کر اور دستیاب جگہ کو بہتر بنا کر صفائی کو یقینی بنانا تھا۔ جناب امت نرمل، ڈی جی، وی وی جی این ایل آئی نے ہر روز خصوصی مہم دوئم کے تحت سرگرمیوں کا جائزہ لیا۔ تمام ملازمین کی پرجوش شرکت نے سوچتا خصوصی مہم دوئم کی کامیابی کو یقینی بنایا۔
کیمپس کو آٹھ پاکٹ/علاقوں میں تقسیم کیا گیا ہے اور ہر ملازم کی شرکت کو یقینی بنانے کے لیے ہر پاکٹ/علاقے کے لیے ایک کمیٹی تشکیل دی گئی ہے اور ایک ایکشن پلان تیار کیا گیا ہے۔ اجتماعی شرکت اور جوابدہی کو یقینی بنانے کے لیے ہر پاکٹ کی نگرانی/ ملکیت ایک فیکلٹی ممبر/ افسر کی ہوتی ہے۔
صفائی کی سرگرمیاں روزانہ کی جاتی ہیں جن میں سب اسٹیشن، اسپورٹس گراؤنڈ پارک، باغ، لائبریری بلاک کے پرانے کمپیوٹر سنٹر اور لائبریری بلاک کے پرانے دستاویزی کمرے کی صفائی شامل ہے۔ ریکارڈ روم کو منظم کرنے اور فائلوں کو ڈیجیٹل شکل میں تبدیل کرنے پر خصوصی توجہ دی گئی۔
سوچھتا مہم دوئم کی 30 دنوں کی حتمی کامیابیاں ذیل میں درج ہیں۔
- ریکارڈ روم جس میں بہت سارے پرانے ریکارڈ موجود ہیں کو صاف کیا گیا ہے اور تمام ریکارڈوں کو صحیح طریقے سے صاف کیا گیا ہے، انڈیکس کیا گیا ہے اور تاریخ کے مطابق ترتیب دیا گیا ہے۔ تمام جسمانی ریکارڈز کو ڈیجیٹل شکل میں تبدیل کر دیا جاتا ہے۔
- لائبریری بلاک اور ملحقہ علاقوں کو اچھی طرح سے صاف کیا گیا تاکہ جگہ خالی ہو اور اردگرد کو صاف ستھرا رکھا جا سکے تاکہ مطالعہ کے لیے ایک صاف ستھرا اور سازگار ماحول بنایا جا سکے۔
- ہاسٹل اور ٹریننگ بلاکس میں صفائی ستھرائی کو یقینی بنانے کے لیے زبردست صفائی انجام دی گئی ۔
- رہائشی بلاک ، جو خالی پڑا تھا اور زیادہ بڑھے ہوئے گھاس سے ڈھکا ہوا تھا، اچھی طرح صاف کیا گیا۔
- رہائشی بلاک میں موجود دونوں پارکوں کو کچرے سے صاف کر کے انہیں ایک نئی زندگی ملی۔
وی وی جی این ایل آئی میں خصوصی مہم ۔
صحت اور خاندانی بہبود کی وزارت
مرکزی حکومت نے ریاستوں کو تین کروڑسے زائد این 95ماسک تقسیم کرکے تاریخ رقم کی
مرکزی حکومت نے 1.28کروڑسے زائد پی پی ای اور 10کروڑایچ سی کیو مفت میں تقسیم کئے
نئی دہلی ،12 اگست : کووڈ۔19پر قابوپانے اوراس کی روک تھام کے لئے ریاست /مرکز کے زیرانتظام خطے کی حکومتوں کی انتھک کوشش میں وباء سے نمٹنے اوراس کی موثرروک تھام کے لئے صحت کے بنیادی ڈھانچے کو مضبوط کرنے میں مرکزی حکومت کا مرکزی کرداررہاہے ۔
کووڈ 19کی سہولتوں میں اضافے کے ساتھ مرکز ی حکومت ریاست /مرکز کے زیرانتظام خطے کی حکومتوں کو ان کی کوششو ں کو تقویت دینے کے لئے مفت میں طبی سازوسامان فراہم کررہی ہے ۔ حکومت ہند کے ذریعہ فراہم کی گئی زیادہ ترمصنوعات کی مینوفیکچرنگ ملک میں شروع میں نہیں کی جارہی تھیں ۔وباء کی وجہ سے بڑھتی عالمی مانگ کے نتیجے میں عالمی بازاروں میں ان کی دستیابی میں کمی آگئی تھی ۔
صحت اورخاندانی وبہبود کی وزارت  ، کپڑوں کی وزارت اور ادویہ سازی کی وزارت ، صنعت اورداخلی تجارت کے فروغ کے محکمے  ، دفاعی تحقیق اورترقی تنظیم  کی مشترکہ کوششوں سے گھریلوصنعت کی حوصلہ افزائی کی گئی ہے اوروباء کی اس مدت میں پی پی ای ،این 95ماسک ، اوروینٹی لیٹروغیرہ جیسے لازمی طبی سازوسامان کی مینوفیکچرنگ کرنے اور اسے سپلائی کرنے کا راستہ ہموار کیاگیاہے ۔ نتیجہ کے طورپر ‘آتم نربھربھارت ’اور میک ان انڈیا کے عزم کو مضبوطی ملی ہے اورمرکزی حکومت کے ذریعہ فراہم کی گئیں زیادہ ترمصنوعات گھریلوسطح پرتیارکی جارہی ہیں ۔
11مارچ ، 2020سے مرکزی حکومت نے ریاستوں /مرکز کے زیرانتظام خطوں /مرکزی اداروں کو مفت میں 3.04کروڑ سے زائد این 95ماسک اور 1.28کروڑسے زائد پی پی ای کٹس تقسیم کئے ہیں ۔ نیز 10.83کروڑسے زائد ایچ سی کیوٹیبلٹ ان میں تقسیم کئے گئے ہیں ۔
مزید برآں ، 22533‘میک ان انڈیا ’ وینٹی لیٹرمختلف ریاستوں /مرکز کے زیرانتظام خطوں /مرکزی اداروں کو فراہم کئے گئے ہیں ۔ مرکزی حکومت ان کی تنصیب اورانھیں شروع کئے جانے کو بھی یقینی بنارہی ہے ۔
کووڈ۔ 19 سے متعلق تکنیکی معاملات کے بارے میں تمام مستند اور اپ ڈیٹ شدہ معلومات ، رہنما خطوط اور مشاورتی نوٹ کے لئے برائے کرم مستقل طور پر دیکھیں : https://www.mohfw.gov.in/ اور @MoHFW_INDIA
کووڈ۔ 19 سے متعلق تکنیکی پوچھ گچھtechnicalquery.covid19[at]gov[dot]in اور دیگر پوچھ گچھ ncov2019[at]gov[dot]in اور@CovidIndiaSeva . کو بھیجیں۔
کووڈ۔ 19 سے متعلق کسی پوچھ گچھ کے معاملے میں براہ کرم صحت اور خاندانی بہبود کی وزارت کے ہیلپ لائن نمبر +91-11-23978046 یا 1075  پر رابطہ کریں۔
کووڈ۔ 19 کے بارے میں ریاستوں / مرکز کے زیر انتظام خطوں کے ہیلپ لائن نمبروں کی فہرست
https://www.mohfw.gov.in/pdf/coronvavirushelplinenumber.pdf . پر بھی دستیاب ہے۔
وزارت دفاع
بھارتی فوج نے خاتون افسران کو ٹائم اسکیل کرنل کا عہدہ تفویض کیا
نئی دہلی، 23 اگست ،2021 / بھارتی فوج کے ایک سلیکشن بورڈ نے 5 خواتین افسران کو ان کی خدمات کے 26 سال پورے ہونے کے بعد  کرنل کے عہدے پر ترقی دینے کو منظوری دے دی ہے۔ یہ پہلا موقع ہے جب سگنل کور، الیکٹرانک اور میکینیکل انجینئرس کور  اور انجینئرس کور میں خدمات انجام دینے والی خاتون افسران کو کرنل کے عہدے کے لیے منظوری دی گئی ہے۔ اس سے پہلے خاتون افسران کی کرنل کے عہدے پر ترقی صرف فوج کی میڈیکل کور  ، جج ایڈوکیٹ جنرل  اور آرمی ایجوکیشن کور  میں ہی اس عہدے پر ترقی دی جاتی تھی۔
بھارتی فوج میں مزید شاخوں میں خواتین کی ترقی کے امکانات میں اضافہ خواتین افسران کے کیریئر کے مواقع میں اضافے کا اشارہ ہے۔ بھارتی فوج کی زیادہ تر شاخوں میں خواتین افسران کو مستقل کمیشن دینے کے فیصلے کے ساتھ ہی بھارتی فوج نے اس اقدام کو صنفی امتیاز سے پاک فوج کی جانب اہم قدم قرار دیا ہے۔
جن پانچ خواتین افسران کو کرنل ٹائم اسکیل رینک کے لیے منتخب کیا گیا ہے ان میں سگنل کور کی لیفٹیننٹ کرنل سنگیتا سردانا، ای ایم ای کور کی لیفٹیننٹ کرنل سونیا آنند اور لیفٹیننٹ کرنل نونیت دُگل اور انجینئرس کے کور کی لیفٹیننٹ کرنل رینو کھنا اور لیفٹیننٹ کرنل ریچا ساگر شامل ہیں۔
۔۔۔۔۔۔۔۔۔۔۔۔۔۔۔۔۔
ش ح ۔ و ا۔ ع ا۔
U –8067
(Visitor Counter : 219
کامرس اور صنعت کی وزارتہ
تجارتی، اقتصادی، سائنسی، تکنیکی اور ثقافتی تعاون پر ہند-روس بین حکومتی کمیشن کے جدید کاری اور صنعتی تعاون پر ہند- روس ورکنگ گروپ کا 9واں اجلاس منعقد ہوا
تجارتی، اقتصادی، سائنسی، تکنیکی اور ثقافتی تعاون پرہند-روس بین حکومتی کمیشن کی جدید کاری اور صنعتی تعاون پرہند-روس ورکنگ گروپ کا 9واں اجلاس 23 دسمبر 2022 کو نئی دہلی میں منعقد ہوا۔ وزارت صنعت و تجارت کے صنعت و داخلی تجارت کے فروغ کے شعبہ سکریٹری جناب انوراگ جین نے ہندوستانی فریق کی شریک صدارت کی جبکہ روسی فیڈریشن کے صنعت و تجارت کے نائب وزیر جناب الیکسی گروزدیو نے روسی فریق کی شریک صدارت کی۔
ورکنگ گروپ کا اجلاس دونوں ممالک کے درمیان تجارتی، اقتصادی، سائنسی، تکنیکی تعاون کے طریقہ کار پر ہند- روس بین حکومتی کمیشن کے تحت ہونے والی میٹنگوں کے سلسلے کے ایک حصے کے طور پر منعقد ہوئی۔
ورکنگ گروپ نے جدید کاری، کان کنی اور معدنی کھاد اور کیمیکل جیسے شناخت شدہ فوکس ذیلی گروپس میں ورکنگ گروپ کے آٹھویں اجلاس کے نتائج کا جائزہ لیا ۔
دونوں فریقوں نے دونوں ممالک کے درمیان بہترین دوطرفہ تعلقات کی نشاندہی کی اور متعدد شعبوں میں باہمی تعاون کو گہرا اور مضبوط بنانے کے اپنے عزم کا اعادہ کیا۔ یہ دورہ ہندوستان اور روس کے درمیان شراکت داری کو مستحکم کرنے کا ایک موقع تھا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
14366
(Visitor Counter : 65
وزیراعظم کا دفتر
وزیر اعظم نے شری سپت کوٹیشور دیواستھان کی تزئین و آرائش پر مسرت کا اظہار کیا
وزیر اعظم جناب نریندر مودی نے گوا کے ناروے، بچولم میں شری سپت کوٹیشور دیواستھان کی تزئین و آرائش پر مسرت کا اظہار کیا ہے۔
گوا کے وزیر اعلیٰ ڈاکٹر پرمود ساونت کے ذریعہ کیے گئے ایک ٹوئیٹ کے جواب میں وزیر اعظم نے ٹوئیٹ کیا:
’’نوتعمیر شدہ شری کوٹیشور دیواستھان، واقع ناروے بچولم، ہمارے نوجوانوں کو ہماری روحانی روایات سے مضبوطی کے ساتھ مربوط کرے گا۔ اس کے علاوہ یہ گوا میں سیاحت کو بھی مزید تقویت بہم پہنچائے گا۔‘‘
ریلوے کی وزارت
پرانی پٹریوں اور پلوں کی مرمت
نئی دہلی، 22 ؍ستمبر 2020: پٹریاں: ریلوے کی پٹریاں ،پٹریوں کی تجدید کے کام کے ذریعہ تبدیل کی جاتی ہیں جو ایک جاری عمل ہے۔پٹریوں کی تجدید کا کام اس روزشروع کیا جاتا ہے جبکہ یہ بھارتی ریلوے کے مستقبل طریقہ کار کے مینول میں دی گئی مدت /شرائط کی بنیاد پر طے کئے گئے پیمانے کے تحت اس کی تجدید ضروری ہوجاتی ہے۔ ان شرائط میں پٹریوں پر مجموعی ملین ٹن کی آمدورفت ، پٹریوں کی ٹوٹ پھوٹ /خرابی ، کیلوں کی ٹوٹ پھوٹ ، پٹریوں کی گھسائی اور معیار کے مطابق پٹریوں کا رکھ رکھاؤ شامل ہے۔میٹر گیج  نیرو گیج  کے لئے تجدید کا کام ، اگر ضروری ہوا تو گیج میں تبدیلی کے بعد کیا جاسکتا ہے۔
پٹریوں کی تجدید کی تفصیلات ہر زون کے حساب سے رکھی جاتی ہے اور اسٹیشن کے حساب سے نہیں رکھی جاتی ۔بہار کی ریاست ، مشرقی ریلوے ،مشرقی وسطی ریلوے ،شمال مشرقی ریلوے اور شمال مشرقی سرحدی ریلوے کے زون میں آتا ہے۔پچھلے 5 برسوں کے دوران  کے درمیان بھارتی ریلوے میں کُل 17985 کلومیٹر پٹریوں کی تجدید کی گئی جس میں 3260 کلومیٹر کا کام مذکورہ بالا 4زونل ریلوے میں کیا گیا جو بہار کی ریاست میں آتا ہے۔سال 21-2020 میں 3200 کلومیٹر پٹری کی تجدید کی ہدف مقرر کیا گیا ہے ۔جس میں سے 493کلومیٹر پٹریاں ریاست بہار کا احاطہ کرنے والے مذکورہ بالا 4زونل ریلوے کے تحت ہے۔
پٹریوں کی جدید کاری کے کام کی ہر سال ان پٹریوں پر ٹریفک ، پٹریوں کی حالت اور فنڈ کی مجموعی دستیابی کے لحاظ سے ترجیحی بنیاد پر منظوری دی جاتی ہے۔عام طورپر پٹریوں کی تجدید کا کام منظوری کے دو سے تین سال کے اندر مکمل کرلیا جاتا ہے۔
پُل : بھارتی ریلوے میں پلوں کے تحفظ کو اعلیٰ ترجیح دی جاتی ہے ۔ بھارتی ریلوے میں پلوں کے معائنے کے لئے ایک بہتر نظام قائم ہے۔سبھی پلوں کی سال میں دو مرتبہ یعنی مانسون سے پہلے اور مانسون کے بعد بااختیار عہدے داروں کے ذریعہ جانچ کی جارہی ہے ۔ معائنے کے بعد ہر پل کو مجموعی ریٹنگ نمبر  دیا جاتا ہے ، جو پل کے اوآر این ، تعمیر نو / مستحکم کی مناسبت سے کیا جاتا ہے۔اس کے علاوہ کچھ پلوں کو ان کی حالت کی بنیاد پر جلد جلد معائنہ کیا جاتا ہے۔
ریلوے کے پلوں کی مرمت /مضبوط کرنا / باز آبادکاری / تعمیر نو ایک مسلسل عمل ہے اور اس وقت کیا جاتا ہے جب معائنے کے دوران اس کی حالت کو دیکھتے ہوئے ایسا کرنا ضروری ہو ، پچھلے 5 برسو ں کے دوران پل 4727 پلوں کی مرمت کی گئی ، انہیں مستحکم کیا گیا ، بہتر بنایا گیا، دوبارہ تعمیر کیا گیا ۔
پلوں سے متعلق تفصیلی معلومات ریاست کے حساب سے نہیں بلکہ زون کے حساب سے رکھی جاتی ہے۔بہار کی ریاست ،مشرقی ریلوے ، مشرقی و سطی ریلوے ،شمال مشرقی ریلوے اور شمال مشرقی سرحدی ریلوے کے تحت آتی ہے۔ریاست بہار کا احاطہ کرنے والے ان زونس میں کوئی بھی پل خستہ حالت میں نہیں ہے۔البتہ یکم مارچ 2020 کو مذکورہ بالا چار زونل ریلوے میں 1786 پلوں کی مرمت / بازآبادکاری وغیرہ کی منظوری دی گئی ہے۔
یہ معلومات ریلوے اور کامرس وصنعت کے مرکزی وزیر جناب پیوش گوئل نے آج لوک سبھا میں ایک تحریری سوال کے جواب میں فراہم کیں۔
امور داخلہ کی وزارت
امور داخلہ اور امداد باہمی کے مرکزی وزیر جناب امت شاہ نے جنتا دل یونائیٹڈ کے سابق قومی صدر شرد یادو کے انتقال پر تعزیت کا اظہار کیا
شرد یادو کا انتقال ملک کی عوامی زندگی کے لیے ایک ناقابل تلافی نقصان ہے
جناب شرد یادو نے ملک میں ایمرجنسی کے خلاف بھرپور طریقے سے جدوجہد کی،انہوں نے غریبوں اور پسماندہ لوگوں کے مسائل کو اٹھایا اور اپنی عوامی زندگی میں کئی دہائیوں تک عوام کی فلاح و بہبود کے لیے کام کیا
جناب شرد یادو نے اپنی محنتی فطرت اور اصولوں کے مطابق زندگی گزار کر اور مسلسل کوششیں کرکے ملک بھر میں ایک مستقل نشان چھوڑا ہے
دکھ کی اس گھڑی میں ان کے اہل خانہ اور پسماندگان سے تعزیت کا اظہار کرتا ہوں، بھگوان ان کی روح کو اپنے جوار رحمت میں جگہ عطا فرمائے
امور داخلہ اور امداد باہمی کے مرکزی وزیر جناب امت شاہ نے جنتا دل یونائیٹڈ کے سابق قومی صدر شرد یادو کے انتقال پر تعزیت کا اظہار کیا ہے۔ جناب امت شاہ آنجہانی لیڈر کو آخری خراج عقیدت پیش کرنے کے لیے شرد یادو کی رہائش گاہ گئے۔ انہوں نے نئی دہلی میں آج ان کے اہل خانہ سے تعزیت کا اظہار کیا۔
امور داخلہ اور امداد باہمی کے مرکزی وزیر نے کہا کہ جناب شرد یادو کی موت ملک کی عوامی زندگی کے لیے ایک ناقابل تلافی نقصان ہے۔ دہائیوں پر محیط اپنی عوامی زندگی میں جناب شرد یادو نے ملک میں ایمرجنسی کے خلاف بھرپور طریقے سے جدوجہد کی،انہوں نے غریبوں اور پسماندہ لوگوں کے مسائل کو اٹھایا اور اپنی عوامی زندگی میں کئی دہائیوں تک عوام کی فلاح و بہبود کے لیے کام کیا۔ اپنی 5 دہائیوں کی طویل عوامی زندگی میں جناب شرد اپنی آخری سانس تک سوشلسٹ بنیادی اصولوں کو آگے بڑھاتے رہے۔
جناب امت شاہ نے کہا کہ شرد یادو نے بہار اور ملک کی سیاست میں کئی دہائیوں تک گرانقدر تعاون دیا۔ مدھیہ پردیش میں پیدا ہونے والے شرد یادو نے اپنی فطری محنت اور اصولوں کے مطابق زندگی گزاری۔ انہوں نے مسلسل کوششیں کرکے ملک بھر میں اپنی ایک مستقل چھاپ چھوڑی ہے۔ جناب امت شاہ نے مزید کہا کہ’’غم کی اس گھڑی میں میں ان کے اہل خانہ اور حامیوں کے تئیں اپنی تعزیت کا اظہار کرتا ہوں۔ بھگوان ان کی روح کو اپنے جوار رحمت میں جگہ عطا فرمائے۔‘‘